Anklagemyndigheden har besluttet at løslade to af de mænd som i december blev sigtet for misbrug af bl.a. en 11-årig pige.

Anklagemyndigheden sigtede i et grundlovsforhør 2. december, fire mænd for misbrug af en nu 11-årig pige. Alle fire personer blev varetægtsfængslet, hvilket senere er forlænget til 19. januar 2012, hvilket er blevet stadfæstet af Vestre Landsret. Siden er sigtelsen mod den ene af mændene udvidet med sigtelse for overtrædelse i relation til pigens 9-årige lillebror. Anklagemyndigheden har onsdag besluttet, at løslade to af mændene, - idet efterforskningen ikke længere giver grundlag for at opretholde varetægtsfængslingen, som der står i en pressemeddelelse fra Anklagemyndigheden ved Nordjyllands Politi. Blandt de fire sigtede er den 10-årige piges papoldefar på 78 år, som i forvejen har en betinget dom for seksulle overgreb på to mindreårige piger. Disse overgreb fandt sted i 1991, men den 78-årige blev først dømt i 2007. Tre af de fire sigtede mænd er i familie med den 10-årige pige.